PATVIRTINTA

Marijampolės „Ryto“ pagrindinės mokyklos

direktoriaus 2023 m. kovo 23 d.

įsakymu Nr. V-60.

**Marijampolės „Ryto“ pagrindinės mokyklos**

**SPECIALIOSIOS PEDAGOGINĖS PAGALBOS TEIKIMO TVARKOS APRAŠAS**

**I. BENDROSIOS NUOSTATOS**

1. Marijampolės „Ryto“ pagrindinės mokyklos (toliau – Mokykla )specialiosios pedagoginės pagalbos teikimo tvarkos aprašas (toliau – Aprašas) reglamentuoja specialiosios pedagoginės pagalbos (toliau – Pagalba) teikėjus ir gavėjus bei Pagalbos organizavimą.
2. Pagalbos paskirtis – didinti asmens, turinčio specialiųjų ugdymosi poreikių, ugdymosi veiksmingumą.
3. Pagalbos teikimą organizuoja ir koordinuoja Mokyklos Vaiko gerovės komisija, Marijampolės savivaldybės pedagoginė psichologinė tarnyba (toliau – Tarnyba).
4. Pagalba teikiama formaliojo ir neformaliojo švietimo mokyklose (toliau – mokykla), mokinio namuose ir Tarnybose.
5. Pagalba teikiama lietuvių kalba.
6. Pagalba teikiama vadovaujantis Lietuvos Respublikos švietimo įstatymu, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-657 „Dėl Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“, Lietuvos Respublikos Švietimo, mokslo ir sporto ministerijos teisės aktais bei šiuo Aprašu.
7. Pagalbos gavėjai – asmenys iki 21 metų, turintys specialiųjų ugdymosi poreikių, išskyrus atsirandančius dėl išskirtinių gabumų.
8. Pagalbos teikėjai – Mokyklos, specialusis pedagogas, logopedas, Tarnybos specialistai.

**II SKYRIUS**

**PAGALBOS ORGANIZAVIMAS**

1. Vienu etatu dirbantis logopedas teikia pagalbą:

9.1. ne daugiau kaip 50 specialiųjų ugdymosi poreikių turinčių mokinių, ugdomų pagal priešmokyklinio, pradinio, pagrindinio ugdymo programas kuriems reikalinga logopedo pagalba.

1. Vienu etatu dirbantis specialusis pedagogas teikia pagalbą:

10.1. ne daugiau kaip 27 specialiųjų ugdymosi poreikių turintiems mokiniams, ugdomiems pagal priešmokyklinio, pradinio, pagrindinio ugdymo programas, kuriems reikalinga specialiojo pedagogo pagalba.

1. Skaičiuojant mokinius specialiojo pedagogo, logopedo etatui steigti, mokinys, turintis didelių ar labai didelių specialiųjų ugdymosi poreikių, prilyginamas dviem mokiniams.
2. Specialiojo pedagogo, logopedo pareigybė (etatas ar dalis etato), turint finansinių galimybių, gali būti steigiama ir esant mažesniam mokinių skaičiui, nei nustatyta šio Aprašo 9, 10 ir 11 punktuose.
3. Pagalba teikiama, kai ją skiria Mokyklos vaiko gerovės komisija ar Tarnyba, tėvų (globėjų, rūpintojų) sutikimu.
4. Mokyklos vaiko gerovės komisija turi teisę kreiptis į savivaldybėje vaiko teisių apsaugą užtikrinančią instituciją, kai vaiko tėvai (globėjai, rūpintojai) neužtikrina vaiko teisių ir teisėtų interesų gauti reikalingą Pagalbą.
5. Pagalbos gavėjų sąrašą, Mokyklos vaiko gerovės komisijos pirmininko suderintą su Tarnyba, tvirtina mokyklos direktorius.
6. Pagrindinės logopedo, specialiojo pedagogo, darbo formos yra pratybos (individualios, pogrupinės (2–4 mokiniai), grupinės (5–8 mokiniai), pedagogų ir kitų dalyvaujančiųjų ugdymo procese asmenų bei mokinio tėvų (globėjų, rūpintojų) konsultavimas, o, esant poreikiui – Pagalba pamokoje ar kitaip organizuojamoje mokinio (mokinių) ugdymosi veikloje.
7. Pagalba specialiųjų ugdymosi poreikių turintiems mokiniams teikiama pamokų ir (arba) ne pamokų metu.
8. Mokiniams, kurie mokosi kasdieniu mokymo proceso organizavimo būdu, Pagalba teikiama tiesioginiu būdu. Mokiniams, kurie mokosi nuotoliniu mokymo proceso organizavimo būdu, Pagalba teikiama nuotoliniu ir (arba) tiesioginiu būdu. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės), laikotarpiu Pagalba teikiama nuotoliniu ir (arba) tiesioginiu būdu, atsižvelgiant į ypatingų aplinkybių pobūdį. Jei Pagalba dėl objektyvių priežasčių neteikiama, pasibaigus ypatingų aplinkybių laikotarpiui Pagalba turi būti kompensuojama nustatant veiklos prioritetines sritis, peržiūrint veiklų atlikimo laiką.
9. Pagalba derinama su psichologine, socialine pedagogine ir specialiąja pagalba.

**III. PAGALBOS NAMUOSE TEIKIMAS**

20. Pagalbą skiria Tarnyba, suderinusi su savivaldybės administracija, prireikus, tėvai (globėjai, rūpintojai) Tarnybai pateikia šiuos dokumentus:

20.1. gydytojo oftalmologo vaiko regėjimo būklės įvertinimą (jei turi regėjimo sutrikimų);

20.2. gydytojo otolaringologo vaiko klausos įvertinimą su klausos tonine audiograma (jei turi klausos sutrikimų);

20.3. gydytojų ortopedo traumatologo, neurologo (ar psichoneurologo) vaiko psichomotorinio išsivystymo įvertinimą.

21. Specialusis pedagogas, logopedas, atsižvelgdamas į kiekvieno vaiko individualias galimybes, kartu su tėvais (globėjais, rūpintojais) sudaro vaiko ugdymo programą, lavina vaiko gebėjimus ir konsultuoja tėvus (globėjus, rūpintojus).

**IV SKYRIUS**

**REIKALAVIMAI SPECIALIOJO PEDAGOGO, LOGOPEDO TEIKIANČIŲ SPECIALIĄJĄ PEDAGOGINĘ PAGALBĄ VAIKUI IR MOKINIUI, IŠSILAVINIMUI IR KVALIFIKACIJAI**

22. Logopedu gali dirbti ir specialiąją pedagoginę pagalbą teikti asmuo, kuris:

22.1. yra įgijęs aukštąjį išsilavinimą ir logopedo ar defektologo logopedo, ar oligofrenopedagogo kvalifikaciją;

22.2. yra įgijęs specialiosios pedagogikos kvalifikacinį laipsnį;

22.3. yra baigęs specialiosios pedagogikos (logopedijos) studijų programą (specializaciją).

23. Specialiuoju pedagogu gali dirbti ir specialiąją pedagoginę pagalbą teikti asmuo, kuris:

23.1. yra įgijęs aukštąjį išsilavinimą ir specialiojo pedagogo ar defektologo ar oligfrenopedagogo kvalifikaciją;

23.2. yra įgijęs specialiosios pedagogikos kvalifikacinį laipsnį;

23.3. yra baigęs specialiosios pedagogikos ir logopedijos arba edukologijos (specialiosios pedagogikos ) studijų programą (specializaciją).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_